open-index/open-wikipedia-markdown huggingface dataset:
Åsta Hjelm

**Gerd Åsta Hjelm Arnesen** (født 21. desember 1919 i Horten, død 4. april 2003 i Larvik) var en norsk komponist og tekstforfatter. Hun skrev en rekke av Lille Grethes slagere, blant annet «Teddyen min». Hjelm skrev også sanger for andre artister, som for eksempel «Brevet jeg aldri sendte» for Åse Wentzel og «Flyktningegutten» for Harald Dyrkorn. Hun ble utnevnt til æresambassadør for Horten i 1997. 

## Filmografi
* 1957 *[[Selv om de er små]]* (norsk)
* 1957 *[[Far til fire og onkel Sofus]]* (dansk) Karin, Lille Gretes mor

## Referanser


## Eksterne lenker
* Minneord skrevet av Hortens ordfører
Kerstin Steinbach

**Kerstin Birgitta Steinbach** (født 1956) er en svensk skuespiller.

## Filmografi (utvalg)
* 2019 – *[[Bonusfamiljen]]
* [[filmåret 2007|2007]] – *Beck – I Guds navn* (svensk tittel: *Beck – I Guds namn*) – Andrea Lundmark
* 2004 – *Strandvaskaren* – Rektor Laila
* 1997 – *Dead Inn* – Billie Jo
* 1996 – *The Side of the Road*
* 1995 – *Immortal'' – Sandra (Groupie)

## Referanser


## Eksterne lenker
*
Bordtennis under Sommer-OL 1988

**Bordtennis under Sommer-OL 1988**. Bordtennis var med på det olympiske programmet for første gang 1988 i Seoul. Det ble spilt både singel- og doubleturneringer for herrer og for damer. Alle gullmedaljene ble vunnet av asiatiske spillere.  
   
## Medaljer

## Herrer
### Single

### Double

## Damer
### Single

### Double

## Eksterne lenker
* Resultater og profilside  på sports-reference.com
Datatype

I informasjonsteknologi er en **datatype** en definisjon av hvilke data som kan lagres i en gitt variabel og hvordan disse dataene skal leses og lagres. Man kan si datatypen er dataenes mest grunnleggende metadata. Datatyper er sentralt i de fleste programmeringsspråk, men er egentlig et hjelpemiddel til å abstrahere måten data er lagret på. Dette er upraktisk hvis programmereren ønsker full kontroll, men problemet kan omgås ved å omdefinere datatypen (typekonvertering) eller lage en peker av en annen datatype til det samme minneområdet. Som navnet antyder, er datatypen strengt tatt en egenskap ved *dataene* som er lagret, mens programmeringsspråk knytter det til variabelen eller minneområdet der det er lagret. I objektorientert programmering finnes det komplekse datatyper som er bygd inn i objekter, som er enda et nivå av abstraksjon. Komplekse datatyper er ikke nødvendigvis tilgjengelige på en forutsigbar måte annet enn gjennom objektets funksjoner. Et vanlig eksempel på en kompleks datatype er strenger.

## Programmeringsparadigmer

I lavnivåprogrammering kan man ha lov å late som tilfeldige data har en valgt datatype. Eksempelet nedenfor er et program skrevet i C som skriver ut inndata i form av tallverdiene av hver byte, separert med mellomrom. Legg merke til at programmet er fritt for eksplisitt og implisitt typekonvertering.

```c
#include<stdio.h>

int main(int argc, char *argv[]){
  int ord=1;                            //ord 0 er programmet selv, ikke ta med
  while(ord<argc){                      //les alle ord
    int bokstav=0;                      //start hvert ord fra starten
    while(argv[ord][bokstav]!='\0'){    //les til slutten av hvert ord
      printf("%d ", argv[ord][bokstav]);//tolk bokstaven som tall og skriv tallet
      bokstav++;
    }
    printf("\n");                       //linjeskift etter hvert ord
    ord++;
  }
  return 0;                             //avslutt
}
```
DePaul University

**DePaul University** er det største katolsk universitetet i USA, lokalisert i Chicago, Illinois. Det ble grunnlagt 1898, oppkalt etter den franske presten Vincent de Paul, og har i alt sju campuser i Chicago og forsteder.

*DePaul* hadde 23&nbsp;149 studenter fra 30 land immatrikulert i 2006, og 23&nbsp;401 i 2007 – herav 1&nbsp;024 jusstudenter. Skolepengene var i 2006 årlig US$ 22&nbsp;575, som steg til US$ 23&nbsp;820 i 2007. Det undervises opp til doktorgradsnivå.

Skolene omfatter:
* College of Liberal Arts & Sciences
* College of Commerce
* College of Communication
* College of Law
* School of Computer Science, Telecommunications and Information Systems
* School for New Learning
* School of Education
* School of Music 
* The Theatre School

Rektor er Dennis H. Holtschneider. Chicago-ordfører Richard M. Daley har studert her. Alumnimedlemskapet (2007) er på om lag 130&nbsp;000.

## Referanser


## Eksterne lenker
* 
* Fakta om DePaul
Gustav Deinoff

**Gustav Hjalmar Deinoff** (født 3. mars 1978 i Karlskoga) er en svensk skuespiller.

Deinoff studerte ved Teaterhögskolan i Stockholm 2000-2004. 

## Filmografi (utvalg)
* 2007 – *[[Beck - I Guds navn]]  (Svensk tittel: Beck – I Guds namn)*
* 2004 – *[[Babylonsjukan]]*
* 2000 – *Dog Is Watching* (kortfilm)

## Eksterne lenker
*
DeVry Institute of Technology

**DeVry Institute of Technology** er to læresteder innen teknologifag i Calgary, Canada og i Long Island City, NY, USA. Lærestedet i New York ble grunnlagt i 1994, og har (2006) totalt 1.254 studenter.

Skolene drives av DeVry Inc, som også driver 25 læresteder under navnet **[[DeVry University]]** i USA.

## Eksterne lenker
* DeVry Institute of Technology Long Island City, New York
* DeVry Institute of Technology Calgary, Alberta
Stupino

**Stupino** (russisk: Сту́пино) er en by i Moskva oblast i Russland. Den ligger ved elva Oka, rundt 100&nbsp;km sør for Moskva.  Innbyggertall: 63&nbsp;124 (folketelling 2002), 74&nbsp;476 (folketelling 1989).

Byen ble grunnlagt i 1939 som en lukket by.  Dens viktigste landemerke er Belopesotskij-klosteret, med bygninger fra 1600-tallet og fremover. Under den kalde krigen var den viktigste industrien i Stupino våpenproduksjon.

## Referanser


## Eksterne lenker
* Belopesotskijklosteret
Vinbergsnegl

**Vinbergsnegl** (*Helix pomatia*) er et bløtdyr og tilhører de landlevende lungesneglene. Dens naturlige utbredelse er i Mellom- og Sørøst-Europa, men den finnes også i Nord-Europa og Norge.

## Utseende
Skallhøyde er 38-45&nbsp;millimeter og det har 5 vridninger. Å lese et skall vil si å holde det på en spesiell måte slik at antall vridninger kan telles og høyden kan måles. Åpningen skal vende mot deg og toppen opp.  Mål er skallhøyde og nummer er vridninger.

Kroppen er grålig, brun. Skallet er lyst på farge med mange avlange små diffuse brune flekker. Den lever på land ofte i åpen løvskog.

## Levevis
Vinbergsnegler er tvekjønnet noe som gjør det lettere å finne en partner. For å kunne legge egg kreves allikevel to snegler, som under paringen, befrukter hverandre gjensidig. De kjønnsmodne parer seg om våren. Kroppene presses sammen, fot mot fot, rett overfor hverandre. Med vaggende bevegelser beføler de hverandre med leppene og tentaklene.  Etter en tid vrenger den ene sneglen ut sin vaginaåpning og en pilsekk med en kalkpil som den stikker inn i partnerens kropp.  Den andre sneglen gjør likeså og paringen kan begynne.  De befrukter hverandre samtidig. Ettersom de er tvekjønnet kan begge legge egg. I naturen når den en alder på 6 til 8 år.

## Referanser




## Eksterne lenker
*
Hild Henriksen

**Alfhild Marie Henriksen** (født 20. november 1919, død 2. mai 1994) var en norsk journalist, skipsradiotelegrafist og barnebokforfatter.

Under navnet *Hild Henriksen* utga hun i 1959 sin eneste bok *Vestover til Østen*; og handler om den unge «gnisten», telegrafisten Lines opplevelser i utenriksfart.  Den vant en konkurranse i regi av Aschehoug og Rederforbundet om «beste ungdomsbok fra sjølivet». Boken solgte 14.000 eksemplarer, og ble oversatt til svensk, dansk og engelsk. Forfatteren fikk Kirke- og undervisningsdepartementets pris for boken.

## Referanser
Ken-Richard Hansen

**Ken-Richard Hansen** (født 6. september 1973) er en norsk lokalpolitiker. Han var ordfører i Vevelstad for  Samarbeidslista fra 2003 til 2015. Kommunen hadde i tillegg til fem representanter fra samarbeidslista, fire fra kommuneliste og fire fra Arbeiderpartiet. Hansen er medlem av Senterpartiet.

## Referanser


## Kilder
* Brønnøysunds Avis: Stiller på nytt  (30. mars 2007, oppdatert 31. august 2012, besøkt 12. oktober 2012)
* Helgeland Arbeiderblad: Fortsetter i jobben (15. september 2011, besøkt 12. oktober 2012)
* Senterpartiet: Ken Richard Hansen (besøkt 16. november 2016)
Dyrlegene

***Dyrlegene*** er en norsk dokumentarserie med Trude Mostue som gikk på TV 2 i 2008 og 2010. Serien handlet om det daglige livet ved dyreklinikken til kjendisveterinær Trude Mostue. Hit kom forskjellige syke kjæledyr for undersøkelse og behandling.

Programmet er en norsk versjon av den britiske serien *[[Veterinærer i praksis]]* (*Vets in Practice*), hvor Mostue også medvirket i.

Premieren ble sett av 439 000.

## Referanser
Jules de Goncourt

:*For artikkelen om deres samarbeid, se [[Goncourt-brødrene]].*

**Jules de Goncourt** (fødenavn *Jules Alfred Huot de Goncourt*;  17. desember 1830 – 20. juni 1870) var en fransk forfatter som skrev romaner sammen med sin eldre bror Edmond de Goncourt.

Frankrikes mest prestisjetunge litteraturpris, Goncourt-prisen, ble opprettet av Edmond til minne om broren Jules.

Han ble begravet på Cimetière de Montmartre i Paris. Hans bror ble gravlagt samme sted.

## Bibliografi
;Med Edmond de Goncourt 
* *Sœur Philomène* (1861)
* *Renée Mauperin* (1864)
* *Germinie Lacerteux* (1865)
* *Manette Salomon* (1867)
* *Madame Gervaisais* (1869)

Til denne listen bør også *Journal* tilføyes. Den ble skrevet i fellesskap av Jules og Edmund, deretter av Edmond alene etter at Jules døde. Goncourt-brødrenes *Journal* ble publisert i flere bind, de første i forfatternes levetid, og de siste etter at Edmond var død.

## Referanser


## Eksterne lenker
* 
* [Works by & about Jules de Goncourt](http://www.archive.org/search.php?query=mediatype%3A(texts)%20-contributor%3Agutenberg%20AND%20(subject%3A%22Goncourt%2C%20Jules%20de%2C%201830-1870%22%20OR%20creator%3A%22Goncourt%2C%20Jules%20de%2C%201830-1870%22)) hos Internet Archive (digitaliserte originalbøker)
*
Anne-Rita Nicklasson

**Anne-Rita Nicklasson** (født 5. oktober 1964) er en norsk politiker (H) som var ordfører i Ballangen kommune fra 2007 til 2015.

Hun representerer også Høyre på Fylkestinget i Nordland.

## Eksterne lenker
* 
* Ordføreren – Ballangen kommune
* Nicklasson ordfører – Fremover
* Dybdeintervju i Narvik i dag (s. 18)
Taldom

**Taldom** (russisk: Талдом) er en by i Moskva oblast i Russland. Den ligger rundt 110&nbsp;km nord for Moskva.  Innbyggertall: 13&nbsp;334 (folketelling 2002), 14&nbsp;410 (folketelling 1989). Byen hadde .

Bosetningen ble første gang omtalt i 1677. I 1918 fikk stedet bystatus, og ble den første byen som ble omdøpt til *Leninsk* til ære for Sovjetunionens første leder, Vladimir Lenin (mens Lenin ennå levde). I 1929 fikk byen imidlertid tilbake sitt opprinnelige navn. 

I nærheten av Taldom ligger Taldom-senderen, verdens kraftigste kringkastingsstasjon. Det er en langbølgesender på frekvensen 261&nbsp;kHz med en sendereffekt på 2&nbsp;500&nbsp;kilowatt. Sendermasta er 275&nbsp;meter høy. Programmene til radiostasjonene *Radio of Russia* og *Yunost* sendes herfra.

## Referanser


## Eksterne lenker
*
Ivan Haugland

**Ivan Haugland** (født 20. april 1960) er en norsk lokalpolitiker (Ap). Han var ordfører i Leirfjord kommune fra 2003 til 2011 og fra 2015 til 2023.

## Referanser
Anders Sæter

**Anders Sæter** (født 1946) er en norsk sivilingeniør og politiker (Sp). Han var ordfører i Tysfjord kommune i Nordland fra 2007 til 2011.

Han er oppvokst på Berkåk i Trøndelag og er utdannet sivilingeniør fra Norges Tekniske Høgskole (NTH) i Trondheim. Sæter arbeidet for Norad i Tanzania og Mosambik i siste halvdel av 1970-årene og var deretter energisjef i Nordland fylkeskommune. Fra 1989 til 2003 var han administrerende direktør for Nordkraft på Storjord i Saltdal kommune. Han var deretter blant annet direktør for Nordlandskraft.

## Referanser


## Eksterne lenker
* Tysfjord Senterparti
Asle Schrøder

**Asle Schrøder** (født 26. april 1955) er en norsk gårdbruker og politiker (Senterpartiet) fra Våg på Engeløya i Steigen. Han var ordfører i Steigen kommune i tre perioder fra 2007 til 2019. Fra 2017 til 2021 var han vararepresentant på Stortinget for Nordland.

## Referanser


## Eksterne lenker
* 
*  Ordføreren – Steigen kommune
*  Steigen Senterparti
Carl Einar Isachsen jr.

**Carl Einar Isachsen jr.** (født 20. februar 1959) er en norsk politiker (Sp) som i to perioder har vært ordfører i Lurøy kommune, fra 2007 til 2011 og fra 2015 til 2019.

## Referanser


## Eksterne lenker
* Lurøy Senterparti
Sture Pedersen

**Sture Pedersen** (født 26. januar 1956) er en norsk lokalpolitiker (H) som siden 2007 er ordfører i Bø kommune i Vesterålen.

Høyre og Arbeiderpartiet stilte en fellesliste ved kommunestyrevalget 2007. Samarbeidet møtte noe motstand og kritikk i Arbeiderpartiet med enkelte trusler om utmeldelser lokalt, og kritikk fra fylkeskommunalt og sentralt hold. spesielt etter at listen samarbeidet med Fremskrittspartiet for å oppnå flertall i kommunestyret med 41,3&nbsp;% av stemmene og Frps 11,1&nbsp;%. Fra Høyres hold ble dette betegnet som en lokal sak.

Grunnet dette listesamarbeidet opplevde listen og kommunen økt interesse fra nasjonalt hold.

## Referanser


## Eksterne lenker
* Bø Høyre
Arnfinn Ellingsen

**Arnfinn Torbjørn Ellingsen** (født 11. juni 1946, død 21. november 2023) var en norsk politiker og lektor fra Røst som representerte Venstre. Ellingsen var ordfører i Røst kommune fra 1988 til 1999 og fra 2007 til 2011. Fra oktober 2001 til september 2005 var han statssekretær i Samferdselsdepartementet i Bondeviks andre regjering.

Ellingsen var cand. philol. fra Universitetet i Oslo (UiO) med engelsk hovedfag og arbeidet i mange
år som lærer og rektor ved Røst barne- og ungdomsskole.  

## Referanser


## Eksterne lenker
*
Ingunn Laumann

**Ingunn Jofrid Laumann** (født 29. mai 1952) er en norsk politiker for Arbeiderpartiet. Hun var ordfører i Dønna kommune i Nordland fra 2007 til 2011. Laumann ble første gang innvalgt i kommunestyret i 1983 og har vært med siden med unntak av en periode.

Laumann ble direktevalgt under kommunevalget 2007 som en av to kommuner i Nordland (den andre var Evenes) med godt over 50% av stemmene.

## Eksterne lenker
*
Jardar Jensen

**Jardar Jensen** (født 20. oktober 1957) er en norsk politiker (H) som var leder av Nordland Høyre fra 2012 til 2013, og ordfører i Evenes kommune fra 2003 til 2013. Han var statssekretær i Kommunal- og moderniseringsdepartementet fra 2013 til 2015.

## Utdanning
Han har examen artium fra St. Hallvard gymnas fra 1977, og er utdannet innen elektronikk fra Sjømilitære korps fra 1981 samt elektronikk og automasjon fra Bergen Maritime Høgskole fra 1983. Jensen er mariningeniør (elektronikk og automasjon) fra Tønsberg Maritime Høgskole fra 1985, og virket innen Sjøforsvaret og Kystvakten 1977–2003.

## Politisk karriere
Jensen var nestleder 1997–1999 og leder 1999–2004 i Evenes Høyre, og ble valgt til ordfører ved direkte ordførervalg i 2003, som eneste ordfører i Nordland. Ordningen ble videreført i 2007, da både Evenes og Dønna gjennomførte direkte ordførervalg, og Jensen ble valgt med 60&nbsp;% av stemmene. Ved kommunestyrevalget i 2011 fikk Høyre 55,3&nbsp;% av stemmene i Evenes, og ble sittende med rent flertall i kommunestyret. Dette var den største oppslutning noe parti har hatt siden andre verdenskrig i kommunen. Evenes var den Høyre-kommunen som gjorde det best på landsbasis. Jardar Jensen ble valgt for sin tredje perode som ordfører, og Petter Paulsen fra Høyre ble varaordfører. Jensen var også leder i Nordland Høyre 2012–2013. Den 16. oktober 2013 ble han utnevnt til statssekretær i Kommunal- og moderniseringsdepartementet, et verv han hadde fram til han fikk avskjed i nåde, 6. november 2015.

## Referanser


## Eksterne lenker
* 
*  
*
Ekstremværet Sondre

**Ekstremværet Sondre** var et ekstremvær som rammet Norge, Sverige og Danmark den 25. januar og 26. januar 2008. Ekstremværet kom i form av et uvanlig høy vannstand kombinert med vestlig full storm. Ekstremvarslet for stormen Sondre ble det første som er utstedt i 2008.

## Forløp
Meteorologisk institutt sendte  24. januar 2008 ut varsel om ekstremværet Sondre. De meldte at det fra midt på dagen 25. januar, var ventet ekstremvær med høy vannstand, i områdene Sogn og Fjordane og Møre og Romsdal. For strekningen Sognefjorden til Kristiansund ble det forventet ventet svært høy flo, fra 60–75&nbsp;cm over verdiene gitt i tidevannstabellene, noe som ville være den høyeste vannstanden målt på strekningen, bare 10&nbsp;cm under rekorden målt i 1993. I Kristiansund ble det antydet at floen ville stige med 3,13 meter over angitt vannstand på sjøkartet.

Sammen med en vestlig full storm, med vindstyrker på 25 og 30 meter i sekundet, så medførte det at svært høye bølger ville slå inn mot land på strekningen Sognefjorden - Ålesund. Meteorologene anslo en signifikant bølgehøyde på ca. 11 m på kysten, men at bølgetoppene kunne bli atskillig høyere. Det var ventet høyere bølger på åpent hav, helt opp til 25 meter.

I fjellet i Sør-Norge blåste det liten til full storm, og det ble varslet kraftige snøbyger i vest. NGI varslet også stor snøskredfare i vestlige fjellstrøk.

## Skader og konsekvenser
Høyvannet gikk over bryggekanten og inn i butikkene i Ålesund.

En rekke ferjer i Møre og Romsdal og Hordaland ble innstilt, og flere veiforbindelser mellom Øst- og Vestlandet ble stengt som en følge av stormen. 36 personer ble sperret inne av 2 ras mellom Maristova og Borlaug, og måtte tilbringe to netter på hytter på fjellet.

I Sunnfjord førte flere hundre lynnedslag på få timer, kombinert med vind til strømbrudd mange steder. Rundt 1000 abonnenter fra Solund til Jølster ble strømløse. Deler av Sandsøy, Telset - Aksnes i Dalsfjorden i Volda ble også uten strøm, også Sogndal Lufthamn Haukåsen ble strømløse etter at lynet slo ned.

StatoilHydro reduserte på grunn av uværet bemanningen på flere oljeinstallasjoner med ca. 300 personer. Produksjonen på Oseberg-Sør-plattformen måtte stenges på grunn av stormen

Vinden rev løs reklameskiltene ved Florø stadion, slik at disse føyk rundt i lufta og skapte farlige situasjoner.

I Danmark og Sverige merktes også stormen. Storebæltsbroen ble stengt for lange og høye kjøretøyer, ved Operaen i København skal en åtte år gammel jente ha blåst på sjøen, og rundt 10&nbsp;000 svenske husstander ble uten strøm fordi veltede trær dro med seg strømledningene.

## Se også
*Liste over ekstremvær i Norge

## Referanser


## Eksterne lenker
* Meteorologisk institut – Ekstremvær 1994 – d.d.
* VG: Bilder fra Ekstremværet Sondre
* NRK: Bilder fra Ekstremværet Sondre
Pat Noonan

**Pat Noonan** (født 2. august 1980 i Ballwin, Missouri) er en amerikansk fotballtrener og tidligere fotballspiller.

Angrepsspilleren fikk totalt 14 kamper for det . Han spilte for Aalesund i Tippeligaen, men klarte aldri å spille seg inn i Aalesunds førsteellever og oppholdet varte kun en halv sesong.

Noonan er i dag trener for den amerikanske klubben FC Cincinnati.

## Klubbfotball
### Tidlige år
Noonan spilte for DeSmet Jesuit High School, samt collegefotball ved Indiana University i Bloomington fra 1999 til 2002. Han ble av NSCAA tatt ut på "Årets lag" i både sitt første og siste år.

### New England Revolution
Etter eksamen, ble Noonan draftet av New England Revolution i 2003. Han hadde en svak start, men fant igjen skåringsformen etter hvert, og avsluttet sin første sesong hos "Revs" med 10 mål og 7 målgivende pasninger. Han ble med det nest best av de  nye spillerne. Noonan forbedret seg året etter og delte toppskårertittelen med Amado Guevara, med 11 mål og 8 målgivende pasninger. 
I 2004 hadde Noonan et treningsopphold med den engelske Premier League-klubben Chelsea.

I 2005-sesongen skåret Noonan 8 mål og hadde 7 målgivende pasninger, mens han i sesongen etter slet med skader, og spilte kun 14 kamper og skåret ett mål. Han startet 2007-sesongen med en ny skade, og fikk mange kamper kun som innbytter. Sesongen endte med 7 mål.

### Aalesunds Fotballklubb
Noonans opsjon for 2008-sesongen ble ikke brukt og 23. januar 2008 signerte han, som bosman-spiller for AaFK. Der ble han gjenforent med sin gamle lagkamerat Adin Brown.

## Landslagsspill
Noonan debuterte for  13. mars 2004 mot . Han fikk til slutt 14 landskamper og avsluttet med en kamp mot , der USA vant 2-0, og han skåret ett av målene.

## Trenerkarriere
### USAs landslag
Etter at Noonan avsluttet sin aktive spillerkarriere, begynte han som assistenttrener for LA Galaxy. Da hovedtreneren Bruce Arena ble utpekt som ny hovedtrener for , tok han med seg staben fra LA Galaxy, inkludert Noonan, som assistenttrener.

### Philadelphia Union
I januar 2018 ble Noonan ansatt som assistenttrener sammen med Jim Curtin i Philadelphia Union.

### FC Cincinnati
Noonan ble utnevnt til hovedtrener for FC Cincinnati i desember 2021. Laget hadde tidligere sist i MLS den forrige sesongen. Noonan ledet Cincinnati til femteplass i Eastern Conference og laget deltok for første gang i MLS Cup Playoff.

I 2023-sesongen ledet Noonan Cincinnati til lagets første trofé i MLS da de endte øverst på tabellen og mottok *Supporters' Shield*. I sluttspillet kom Cincinnati til finalen Eastern Conference, men tapte 2-3 for Columbus Crew.

Pat Noonan ble kåret til Årets MLS-trener 2023.

## Meritter
**[[New England Revolution]]**
* 2007 U.S. Open Cup: 2007

## Referanser


## Eksterne lenker
* 
*  Pat Noonan articles on Yanks Abroad 
*  Profil hos New England Revolutions
Odd Henriksen

**Odd Johan Henriksen** (født 1. mars 1965) er en norsk politiker (H). Han var innvalgt på Stortinget fra Nordland fra 2013 til 2017. Han var medlem av Energi- og miljøkomiteen.

Henriksen er utdannet jurist og har praktisert som advokat på Fauske. Han har også vært daglig leder i attføringsbedriften Galvano Tia AS på Fauske og daglig leder i Sjøfossen Næringsutvikling AS.

Henriksen var medlem av Fauske kommunestyre 1995–2011 og Fauskes ordfører 2007–2011. I 2007 fikk Høyre 22,2 % av stemmene i kommunestyrevalget, en fremgang på 15,8 prosentpoeng, og Henriksen ble valgt til ordfører med støtte fra Fremskrittspartiet, Venstre, Kristelig Folkeparti og Senterpartiet. Dette avsluttet 82 år med sammenhengende Arbeiderparti-styre i kommunen.

I juni 2011 tiltrådte han som regiondirektør i NHO Nordland.

## Referanser


## Eksterne lenker
* 
*
Svømming under Sommer-OL 1964

**Svømming under Sommer-OL 1964** ble arrangert fra 11. til 18. oktober 1964 i Yoyogi nasjonalstadion i Shibuya. 

405 utøvere fra 42 nasjoner konkurrerte i atten svømmeøvelser, ti for menn og åtte for kvinner under Sommer-OL 1964 i Tokyo.

## Medaljefordeling

## Resultater
### Menn
#### 100 meter fri

#### 400 meter fri

#### 1500 meter fri

#### 200 meter rygg

#### 200 meter bryst

#### 200 meter butterfly

#### 400 meter medley

#### 4 x 100 meter fri

#### 4 x 200 meter fri

#### 4 x 100 meter medley

### Kvinner
#### 100 meter fri

#### 400 meter fri

#### 100 meter rygg

#### 200 meter bryst

#### 100 meter butterfly

#### 400 meter medley

#### 4 x 100 meter fri

#### 4 x 100 meter medley

## Eksterne lenker
* Swimming at the 1964 Summer Olympics hos olympedia.org
Phyllodesma tremulifolium

***Phyllodesma tremulifolium*** er en sommerfugl som tilhører familien ekte spinnere (Lasiocampidae). Den finnes ikke i Norden, men lever i Sørvest-Europa og videre østover til Ural. Larvene lever på løvtrær som eik, osp og bjørk. Den voksne spinneren ligner sterkt på et vissent løv.

## Eksterne lenker
*
MKAD

**MKAD** er en ringvei rundt byen Moskva. 

Navnet er en transliterasjon av det russiske ordet **МКАД**, som er et akronym for *Московская Кольцевая Автомобильная Дорога* (*Moskva Automobil-Ringvei*).

Veksten i biltraffikken i og rundt Moskva på 1950-tallet fikk byplanleggerne til å innse at Russlands største metropol trengte en vei som kunne lede innkommende trafikk bort fra hovedveiene som gikk gjennom byen. MKAD åpnet i 1961. Veien fulgte Moskvas daværende bygrense, hadde fire kjørefelt og en lengde på nøyaktig 109&nbsp;km. Selv om den ennå ikke var en motorvei, så hadde den motorveikryss der den krysset andre større veier, svært få trafikklys og en fartsgrense på 100 km/t.  MKAD markerte lenge Moskvas bygrense, til Moskva begynte å annektere territorier utenfor ringveien på 1980-tallet. 

I 1995&ndash;1997 ble veien utvidet fra de opprinnelige fire til ti kjørefelt, og alle kryssene ble  planskilte, fotgjengerbruer ble bygget, trafikklysene ble fjernet, og en solid betongbarriere ble installert mellom kjøreretningene. I 2001 ble det forbudt for alle saktegående kjøretøy å bruke MKAD, og den renoverte veien fikk status som motorvei. Russland hadde ingen veier som ble regnet som fullverdige motorveier før dette. 

MKAD er en av Europas tyngst trafikkerte veier. Den leder også europaveiene E22, E30, E105 og E115 forbi Moskva.

## Se også
* Londons M25 (motorvei)
* Washington D.C.s Capital Beltway

## Eksterne lenker
* MKAD fra en fotgjengerbru.
Ivar Papadopoulos Samuelsen

**Ivar Papadopoulos Samuelsen** (født 1950) er en norsk eventyrer, tegner, lærer og forfatter. 

Han har blant annet gått til fots fra Norge til Iran (1976 – 1977), og rodd en liten åpen båt fra Norge til Hellas (2005 – 2006). Samuelsen har skrevet tre bøker om sine reiser.

## Bibliografi
* *Underveis til Isfahan – en norsk landstrykers opplevelser* (Grøndahl, 1978) ISBN 8250403126
* *Mitt Hellas – fragmenter av en gresk virkelighet* (Frifant forlag 2001) ISBN 9788278890387
* * Med robåt fra Norge til Hellas – 380 dager i storm og stille* (Fritt forlag, 2007) ISBN 9788281790216

## Referanser


## Eksterne lenker
* Ivar Papadopoulos Samuelsens nettsider
Drillpikene

***Drillpikene*** er et norsk humoristisk radioprogram ledet av Kristine Riis og Live Nelvik som gikk på NRK P3 fra 2005 til 2009. 

*Drillpikene* ble sendt som sommerprogram i 2005 og 2006. De tok over sendetiden til *[[Radioresepsjonen]]* i januar 2007 da Radioresepsjonen skulle lage *[[Torsdag kveld med Steinar Sagen]]*. *Drillpikene* hadde sendetidspunkt mandag til fredag fra 13:00 til 14:00. Siste program ble sendt 14. oktober 2009. 

I 2021 laget de samme programlederne TV-serien *Comeback - Live & Kristine* i 6 deler. Serien hadde premiere på strømmeplatformen NRK.no i mai 2021. Serien tar for seg Live og Kristines vei mot et comeback på TV. 

## Referanser
 

## Eksterne lenker
* Drillpikenes offisielle nettside (arkivert)
Jan Urban

**Jan Urban** (født 14. mai 1962 i Jaworzno) er en polsk fotballtrener og tidligere fotballspiller som er hovedtrener for Górnik Zabrze.

Han spilte for flere polske klubber, inkludert Zagłębie Sosnowiec, Górnik Zabrze, før han vendte karrieren mot Spania for å spille for CA Osasuna, Real Valladolid og CD Toledo. Urban var den første spilleren som noensinne hadde scoret hattrick for et bortelag mot Real Madrid i Madrid. Det gjorde han mens han spilte for Osasuna 30. desember 1990 der Osusuna vant  4-0.

Han spilte også for det  (57 kamper/7 mål) og var med i blant annet VM i fotball 1986.

Senere begynte han som trener for CA Osasuna's yngre lag i 2004-05. Sommeren 2007 tok han over som hovedtrener for Legia Warszawa i sitt hjemland Polen.

## Merittliste som fotballspiller
* Polsk seriemester: **1985,1986,1987**    – (*3*)  ,  Gornik Zabrze
* Polsk Superpuchar:  **1988** (*1*)  , Gornik Zabrze

## Referanser


## Eksterne lenker
* 
* Jan Urban (90minut.pl)
Frankrikes president

**Frankrikes president** (*Président de la République française*) er statssjef og øverstkommanderende i Frankrike.

Embetets funksjoner, oppgaver og myndighet har variert med de ulike statsforfatningene siden Den andre franske republikk, herunder forholdet til Frankrikes statsminister og Frankrikes regjering.

Presidenten er også *ex officio* samfyrste av Andorra, og stormester av Æreslegionen og Den nasjonale fortjenstorden. Embetsinnehaveren er også æreskannik av Laterankirken.

Frankrikes president er direkte folkevalgt for en femårig periode, og kan gjenvelges én gang.

Under det franske semipresidentsystemet har presidenten stor konstitusjonell makt, mens den regjeringen (ministere) presidenten utnevner er avhengig av parlamentarisk tillit. Maktforholdet mellom presidenten og regjeringen er derfor til en grad avhengig av sammensetningen av Frankrikes parlament.

## Bilder

Emmanuel Macron (2019-10-09) 02.jpg
PR-2012-05-15 IMG 1616.jpg


## Se også
* Liste over Frankrikes presidenter
* Groupe de sécurité de la présidence de la République

## Referanser


## Eksterne lenker
*
Marie Richardson

**Marie Richardson** (født 1959) er en svensk skuespiller.

Richardson studerte ved Statens scenskola i Stockholm og har vært engasjert ved Dramatens faste ensemble siden hun gikk ut av skolen i 1985. Hun filmdebuterte 1987 i Jonas Cornells *Lysande landning*. Hun har to barn med samboeren Jakob Eklund, som også er skuespiller.

## Filmografi (utvalg)
* 2006 – *[[Beck - Gribben]] (TV) (Svensk tittel: Beck – Gamen) * (TV) 
* 2006 – *[[Brandvägg (film)|Brandvägg]]*
* 2005 – *[[Steget efter (film)|Steget efter]]*
* 2003 – *[[Mannen som log]]*
* 2003 – *[[Ondskapen (film)]]*
* 2003 – *[[Den tredje vågen]]*
* 2002 – *[[Den 5:e kvinnan]]* (TV-serie)
* 2002 – *[[Beck - Det siste vitnet]] (Svensk tittel: Beck – Sista vittnet)*
* 2001 – *[[Livvakterna]]*
* 2001 – *[[Det blir aldrig som man tänkt sig]]*
* 2000 – *[[Gossip]]*
* 2000 – *[[Trolösa]]*
* 1999 – *[[Gertrud (pjäs)|Gertrud]]* (TV-pjäs)
* 1999 – *[[Eyes Wide Shut]]*
* 1999 – *[[Noll tolerans]]*
* 1997 – *[[Larmar och gör sig till]]* (TV-pjäs)
* 1997 – *[[Skärgårdsdoktorn]]* (TV-serie)
* 1993 – *[[Polis polis potatismos (film)|Polis polis potatismos]]*
* 1993 – *[[Telegrafisten]]*
* 1993 – *[[Snoken]]* (TV-serie)
* 1992 – *[[Søndagsbarn (1992)]]*
* 1992 – *[[Markisinnan de Sade]]* (TV-pjäs)
* 1991 – *[[Den gode viljen]]* (TV-serie)
* 1991 – *[[Riktiga män bär alltid slips]]*
* 1987 – *Damorkestern* (TV-pjäs)
* 1987 – *[[Paganini från Saltängen]]*
* 1987 – * [[Lysande landning]]* (TV-serie)

## Referanser


## Eksterne lenker
*  Marie Richardson nettsted
*
Kamil Kosowski

**Kamil Kosowski** (født 30. august 1977 i Ostrowiec Świętokrzyski), er en polsk fotballspiller som for øyeblikket spiller for ? og det . Han er en kreativ wing/playmaker med gode dribleferdigheter og pasninger.

Kosowski ble kjent i Polen etter prestasjonene for Wisła Kraków i UEFA-cupen i 2002-03.

Hans karriere fortsatte etter at han byttet klubb i 2004 til fordel for Kaiserslautern i Tyskland, der Kosowski nektet å lære tysk og mislyktes i å akklimatisere seg. Kamil var på utlån til Southampton i 2005-06-sesongen og han ble tatt ut til den . Kosowski har 46 kamper for Polen, og har scoret 4 mål.

Han ble tatt ut til VM i fotball 2006 i Tyskland, men han fikk bare spilt 15 minutter mot .

Etter å ha vært på utlån til A.C. ChievoVerona, returnerte Kosowski til Wisła Kraków og spilte veldig bra den første sesongen. I januar 2008 lyktes han ikke i å bli enig med Wisła Kraków om kontraktforlengelse, og Cadiz CF hadde hatt interesse for spilleren. Kosowski signerte en 2-årskontrakt med Cadiz.

## Referanser


## Eksterne lenker
* 
* Kamil Kosowski i 90minut.pl
Ola A. Hegdal

**Ola Hegdal** (født 28. september 1965) er en norsk skribent, anmelder og tegneserieskaper fra Inderøy.

Han er cand. philol. i litteraturvitenskap fra Universitetet i Oslo. 

Hegdal anmelder bøker for NRK P2 og nrk.no, med hovedvekt på krim og sakprosa. Han har tidligere vært litteraturanmelder i Dagens Næringsliv og på nettstedet barnebokkritikk.no. 

Han var fast sketsjeforfatter til NRK P2s satireprogram Hallo i uken.

Hegdal har siden åttitallet skrevet og tegnet tegneserier, alene og sammen med andre. Hans første serie var *På kloden*, som gikk i Universitas og andre steder, og er utgitt i tre album. Han har bidratt til Fidus, tegnet *Rita Bloid* etter manus av Knut Nærum, og utgitt humorboka *Handbok for babyen – standardverket for den nyfødde*.

Sammen med Tore Strand Olsen har han skrevet *Jeg, Arne Næss*;  *Blått blod, den oppsiktsvekkende og foruroligende historien om kronprins Haakon, Johnny fra Stovner og det norske monarkiets fall og gjenoppstandelse* og *Ibsens ripsbusker og andre litterariteter*. Den siste er basert på et serie fra bladet Bok og Bibliotek.

Hegdal og Strand Olsen vant Kultur- og kirkedepartementets tegneseriepris 2001 for *Jeg, Arne Næss*.

Han har skrevet manus til kortfilmen *Cowboydrøm*, animert av Lars Hegdal.

## Eksterne lenker
* ibsen.nb.no: Hegdals versjoner av Ibsen
* Morten Harper: anmeldelse av ''Jeg, Arne Næss''
* Ola A. Hegdals hjemmeside
* Traileren til ''Cowboydrøm''
Per Holmberg

**Per Holmberg**, egentlig Per-Erik Holmberg (født 19. mai 1951 i Engelbrekts församling, Stockholm), er en svensk skuespiller.

## Filmografi (utvalg)
* 2006 – *[[Beck - Gribben]] (TV) (Svensk tittel: Beck – Gamen) * (TV) – John Vedén
* 2002 – *[[Cleo (TV-serie)|Cleo]]* (gjesterolle i TV-serie)
* 2002 – *[[Taurus (TV-serie)|Taurus]]* (TV-serie)
* 2001 – *[[Eva & Adam - fyra födelsedagar och ett fiasko]]* – Charlie, Karins nye mann, Petras pappa 
* 1998&ndash;1999 – *[[Vänner och fiender]]* (TV-serie)
* 1996 – *[[Lilla Jönssonligan och cornflakeskuppen]]* – Hanson
* 1992&ndash;2001 – *[[Rederiet]]* – *Henrik Bjurhed* (TV-serie)
* 1992 – *[[Hassel - Svarta banken]]*
* 1990 – *[[S*M*A*S*H]]* (TV-serie)
* 1987 – *[[Varuhuset]]* (TV-serie)

## Eksterne lenker
*
Isol

**Isol** er kunstnernavnet til **Marisol Misenta** (født 6. mars 1972), en argentinsk illustratør, barnebokforfatter, poet og sanger.

Marisol Misenta ble født i Buenos Aires, der hun fortsatt bor. Hun studerte ved *Escuela Nacional “Rogelio Yrurtia”* for å bli formingslærer og siden ved Universitetet i Buenos Aires før hun viet seg helt til arbeidet som tegner og forfatter. Isol lager egne bøker og illustrerer bøker av andre forfattere. Hun debuterte i 1997 med *Vida de perros*, en bildebok som kom på norsk under tittelen *Et hundeliv* i 2009. Isol er ellers utgitt i Mexico, Spania, USA, Frankrike, Korea, Sveits og Argentina. Fra 2000 til 2005 bidro hun med ukentlige avistegninger i *[[Clarín]]*, Argentinas største avis. 

Som finalist til Hans Christian Andersen-prisen i 2006, ble Isol regnet som en av verdens fem beste illustratører. I 2013 ble hun tildelt den internasjonale Litteraturprisen til minne om Astrid Lindgren (ALMA), verdens største barnebokpris, på fem millioner kroner.

## Referanser


## Eksterne lenker
* 
* 
* Isols blogg
* Norsk anmeldelse av ''El Globo'' (''Ballongen'')
* Anmeldelse av ''Nokturne. Drømmekokebok.'' (2014)
Helge Sandåker

**Helge Sandåker** (født 24. april 1955, død 10. august 2022) var en norsk politiker (Ap).

Han var ordfører i Marnardal fra 2007 til 2019. Ved kommunevalget i 2015 fikk Arbeiderpartiet 44,8&nbsp;% av stemmene i kommunen, noe som er høyeste oppslutning for noe parti i kommunen etter 1945.

## Referanser


## Eksterne lenker
*
Pavlovskij Posad

**Pavlovskij Posad** (russisk: Па́вловский Поса́д) er en by i Moskva oblast i Russland. Den ligger rundt 70&nbsp;km øst for Moskva, ved samløpet av elvene Kljazma og Vokhna. Jernbanelinjen Moskva&ndash;Vladimir går gjennom byen. Innbyggertall: 61&nbsp;982 (folketelling 2002), 71&nbsp;297 (folketelling 1989).

## Historie
Byen oppsto som landsbyen *Pavlovo* allerede i 1328. På 1700-tallet utviklet det seg her en tekstilindustri, som i årtienes løp ga byen et betydelig ry. Dette førte til et næringslivsmessig oppsving, gjennom handel med varene som ble produsert her. I 1844 ble Pavlovo slått sammen med noen nærliggende landsbyer, og fikk bystatus under det nye navnet *Pavlovskij Posad*. Frem til begynnelsen av 1900-tallet vokste byen gjennom ytterligere industrietableringer, hovedsakelig tekstilfabrikker.

Helt fra begynnelsen lå landsbyen på jordområdene til klosteret Troitse-Sergijeva Lavra i Den russisk-ortodokse kirke. Senere (fra midten av 1600-tallet) havnet landområdet på statens hender. På grunn av denne spesielle forhistorien var Pavlovskij Posad aldri underlagt det russiske livegenskap.

## Økonomi og industri
Tekstilindustrien er fremdeles den mest fremtredende i dagens Pavlovskij Posad. Etter Sovjetunionens kollaps og fram til i dag har Russlands tekstilindustri vært i en dårlig forfatning, ettersom konkurransen med asiatiske land var for sterk og kom for brått for svært mange bedrifter, og mange bukket under. Imidlertid var det enkelte fabrikker som overlevde gjennom å finne smale produktnisjer som de spesialiserte seg på. Den mest berømte fabrikken i Pavlovskij Posad – *Pavlovo-Posadskaja Manufaktura* produserer fremdeles tradisjonelle russiske skaut og sjal, og ettersom den er den eneste fabrikken som masseproduserer sjal i Russland så ser dens finansielle fremtid lys ut. Andre fabrikker overlevde ved å konsentrere seg om brannslokkingsutstyr (så som brannslanger), mens andre produserer liturgiske klær for ortodokse prester.


Fil:Pavlovsky Posad station.JPG|Jernbanestasjonen i Pavlovskij Posad
Fil:Pavlovsky posad typical house.JPG|Et typisk hus i Pavlovskij Posad
Fil:Coat of Arms of Pavlovsky Posad (Moscow oblast) (2002).png|Pavlovskij Posads byvåpen


## Referanser


## Eksterne lenker
* 
* mojgorod.ru: Pavlovskij Posad (russisk)
* Uoffisielt nettsted for byen (russisk)
* Pavlovo-Posadskaja Manufaktura (russisk, engelsk)
Solveig Kjelland Larsen

**Solveig Kjelland Larsen** (1955–2019) var ordfører i Søgne kommune i Vest-Agder fra 2007 til 2011 for Arbeiderpartiet. Kjelland Larsen var tannhelsesekretær og satt i kommunestyret fra 1995. Hun var den tredje kvinnelige ordføreren på rad i kommunen, men den første noensinne fra Arbeiderpartiet. Hun styrte i allianse med Kristelig Folkeparti og Venstre, som hadde varaordføreren ved Arild Berge. 

Kjelland Larsen var tillitsvalgt i Parat og dens forløpere i mange år. Hun døde i januar 2019.

## Referanser
Plommespinner

**Plommespinner** (*Odonestis pruni*) er en sommerfugl som tilhører familien ekte spinnere (Lasiocampidae). Denne arten har i de siste årene dukket opp i det sørøstlige Finland, men er i Norden ellers bare funnet én gang på Bornholm.

## Utseende
En middelsstor (vingespenn 30 – 63&nbsp;mm, hunnen markert større enn hannen), oransje spinner, skiller seg fra alle andre nordiske arter på fargen. Hunnen, men ikke hannen, har takkete vingeytterkanter. **Hodet** er forholdsvis stort, labialpalpene nebbaktig framstikkende. Antennene er fjærformede hos begge kjønn, noe kraftigere hos hannen enn hos hunnen. **Kroppen** er kort og kraftig hos begge kjønn, tett kledt med oransjerøde hår. **Forvingen** er brunoransje med to mørke tverrstriper, mellom disse en rund, hvit flekk. **Bakvingen** er ensfarget brunoransje. Larven er grå, kort hårete, med en dusk av lengre hår som dekker hodet. Den har et oransje og svart tverrbånd på det andre kroppsleddet.

## Levevis
Larvene kan finnes på maneg ulike busker og løvtrær, blant andre plomme, hegg, kirsebær, lind, hagtorn og slåpetorn. I perioder der de har vært tallrike, har de gjort noe skade på frukttrær. Denne spinneren flyr i hager og frodig løvskog.
## Utbredelse
Finnes fra Sør- og Mellom-Europa, østover gjennom Russland til Japan. I Norden er det gjort noen funn i Karelen de siste årene, men det dreier seg trolig om migranter.
## Eksterne lenker
*
Konstantin II av Hellas

**Konstantin II** (født 2. juni 1940 i Psykhikó i Athen, død 10. januar 2023, samme sted) var Kongeriket Hellas' konge fra 1964 til monarkiet ble avskaffet først av den greske militærjuntaen i 1973 i en ufri folkeavstemning og, etter demokratiet ble innført, en folkeavstemning den 1. juni 1974.

## Liv og virke
### Unge år
Da den greske kongefamilie ble tvunget i eksil under Andre verdenskrig, ble det til at prins Konstantin hadde sine tidlige barneår i Egypt og Sør-Afrika. Under den greske borgerkrig kom han tilbake i 1946 med foreldre og familie. Kong Georg II døde 1947, og Konstantins far ble konge, og Konstantin selv kronprins.

### Regjerende konge
Kong Georg II døde relativt ung. Konstantin var bare 23 år gammel da han den 6. mars 1964 ble konge, men hadde klare politiske ambisjoner om å være en konge med makt og innflytelse. Dette førte ham opp i flere konflikter med de folkevalgte politikerne. Samme år som han ble konge, giftet han seg med sin firmenning, den 18 år gamle prinsesse Anne-Marie av Danmark. De fikk fem barn. Våren 1967 gjorde en militærjunta statskupp i Hellas, og avsatte regjeringen. I desember samme år gjorde kongen et forsøk på motkupp, men dette mislyktes. Kuppforsøket var dårlig planlagt og hjelpeløst gjennomført, og kongefamilien flyktet fra landet.

Oberst Georgios Papadopoulos kom til makten i Hellas ved et statskupp i 1967 og ble utnevnt av juntaen til statsminister av Hellas i desember samme år. Konstantin hadde da forsøkt seg på et motkupp, som førte til at kongen og hans familie måtte flykte fra landet. Konstantin II ble offisielt avsatt som konge av Hellas i 1973, etter en manipulert folkeavstemning.

### I eksil
Kongefamilien flyktet først til Roma, og fra 1973 levde de i eksil i London.

Da Hellas ble et demokrati i 1974 ble det en ny folkeavstemning om monarkiet, og denne gangen riktig og uten fusk. Det var 69 prosent av velgerne som stemte i mot monarkiet. Konstantin aksepterte valgresultatet, men nektet konsekvent å slutte å bruke kongetittelen; han ville heller ikke ta i bruk noe etternavn.

En gresk lov fratok ham det greske statsborgerskap i 1994; deretter var han innehaver av et dansk diplomatpass.

Han hadde nære forbindelser til den britiske kongefamilien; Konstantin IIs far var fetter av prins Philip, hertug av Edinburgh, og kong Konstantin var personlig venn av daværende prins Charles, og gudfar til daværende prins William.

### Tilbake til Hellas
I 2013 flyttet kong Konstantin fra sin millioneiendom i Hampstead i London tilbake til Hellas, sammen med Anne-Marie. Deres sønn Nikolaos hadde flyttet til Hellas noen måneder tidligere, sammen med sin kone Tatiana.

### Idrettsutøver
Konstantin II vant gullmedaljen i seiling (drakebåt-klassen) ved Sommer-OL 1960 i Roma.

## Æresbevisninger
Kong Konstantin ble i 1964 tildelt storkors med kjede av St. Olavs Orden. Han var også ridder av Elefantordenen og var tildelt Dannebrogordenen.

## Referanser


## Eksterne lenker
* 
*
Harald Rygh

**Hans Harald Rygh** (født 27. februar 1920 på Jæren, død 30. august 1943 i Arkhangelsk eller ved Jertsovo eller fangeleiren Kodina ved Arkhangelsk) var en norsk politimann som da krigen brøt ut i 1940 ble utkommandert til tjeneste i det tysk-okkuperte Finnmark. Han ble stasjonert på Kirkenes i Sør-Varanger. 6. oktober 1942 hjalp han den norske motstandsmannen og kommunisten Osvald Harjo å flykte over til Sovjetunionen etter at Harjo først hadde blitt torturert av Gestapo. Rygh hjalp flere andre motstandsfolk ut av tysk fangenskap. Rygh flyktet sammen med norske partisaner til Sovjetunionen i januar 1943. I Sovjetunionen ble Harjo og Rygh anklaget for å være tyske spioner, og de to ble adskilt fra hverandre. De fant senere sammen igjen i den sovjetiske fangeleiren Kargopol (eller Kodina). Rygh ble dømt til fem års straffarbeid, og døde av dysenteri omkring 26. august 1943 etter å ha blitt svekket av dårlig kost og hardt arbeid, ifølge Harjo. Rygh ble lagt i en umerket grav. Ifølge nordmannen Rudfalk døde Rygh våren 1944, noen måneder før de to  nordmennene Ragnar Rudfalk og Odd Willassen kom til leiren som fanger.Rygh er ikke oppført i *Våre falne*.

## Referanser




## Eksterne lenker
* Lokalhistoriewiki
Ordnett

**Ordnett** er en norsk, elektronisk språktjeneste. Den finnes tilgjengelig på Internett og som nedlastbart produkt (programmet Ordnett Pluss til PC/Mac, og apper til telefon/nettbrett med Android og iOS).

Det finnes 50 ordbøker i Ordnett. De fleste av disse ordbøkene er norske eller engelske, men det er også tyske, franske og spanske, italienske, portugisiske, svenske, russiske, kinesiske og arabiske ordbøker. Tjenesten har også et godt utvalg fagordbøker, som teknisk ordbok (for engelsk og tysk), medisinsk ordbok (engelsk og norsk) og økonomisk ordbok (engelsk).

Ordnett publiserer også ordbøker fra andre europeiske forlag: flere ettspråklige engelske ordbøker fra Oxford University Press, en ettspråklig fransk ordbok fra Le Robert, en ettspråklig spansk ordbok fra Larousse samt en ettspråklig tysk ordbok fra Pons.

Ordnett er en betalingstjeneste, tilgjengelig både som online, offline og applikasjonsløsning.

Følgende språkkombinasjoner tilbys i Ordnett:
* norsk-engelsk-norsk
* norsk-tysk-norsk
* norsk-fransk-norsk
* norsk-spansk-norsk
* norsk-italiensk-norsk
* norsk-portugisisk-norsk
* norsk-svensk-norsk
* norsk-russisk-norsk
* norsk-kinesisk-norsk
* norsk-arabisk-norsk
* norsk-norsk
* engelsk-engelsk
* fransk-fransk
* tysk-tysk
* spansk-spansk

## Historikk
Ordnett er utviklet av Kunnskapsforlaget, og ble lansert i april 2004. I starten var det bare 6 ordbøker i tjenesten, deriblant Bokmålsordboka. Denne ble fjernet og erstattet med den større Norsk ordbok i desember 2005. I 2017 ble denne erstattet av Stor norsk ordbok, som er den norske ordboken med flest oppslagsord. Etter dette har utvalget vokst, og det er i dag 50 ordbøker tilgjengelig, på 11 forskjellige språk og innen flere fagområder som økonomi, medisin og teknikk.

Frem til våren 2011 var en Bokmålsordboka/Norsk Ordbok gratis tilgjengelig.

I juni 2011 ble Ordnett lansert i nytt grensesnitt, med bl.a. et helt nytt søk. Også i 2017 gjennomgikk nettstedet endringer i funksjonalitet og design.

#### Programvare
I 2007 ble det lansert et eget program for Ordnett, kalt Ordnett Pluss, som lastes ned fra Ordnett og installeres på en datamaskin. Fra datamaskinen kan man søke i ordbøkene uten Internett-tilkobling. Programmet er laget for datamaskiner med Windows operativsystem, men det finnes også versjoner for Apple Macintosh og Linux. Oppdateringer av både dataprogrammet og ordbøkene kan senere skje over Internett.

#### Apps
I 2010 ble de første ordbok-appene lansert i App Store, etterhvert også i Google Play. De første appene ble lansert som Kunnskapsforlagets Apper, men endret navn i 2012 til Ordnett.

## Eksterne lenker
*  Ordnett.no
*  Oxford University Press
*  Larousse (Spania)
*  Le Robert
*  PONS
Tsjekhov (Moskva oblast)

**Tsjekhov** (russisk: Че́хов) er en by i Moskva oblast i Russland. Den ligger rundt 80&nbsp;km sør for Moskva. Innbyggertall: 72&nbsp;917 (folketelling 2002).

Byen oppsto som en handelsbosetning på 1700-tallet. Mellom 1920 og 1954 skiftet bosetningen navn flere ganger. Før 1920 het den *Lopasnja* (russisk: Лопасня) (etter elva Lopasnja), mellom 1920 og 1936 *Tsjornoje Ozero* (russisk: Чёрное Озеро) og fra 1936&ndash;1954 igjen *Lopasnja*. I 1954 fikk bosetningen innvilget bystatus, og fikk samtidig sitt nåværende navn, til ære for den russiske forfatteren Anton Tsjekhov. Femten kilometer fra Tsjekhov, i landsbyen Melikhovo, finnes et Anton Tsjekhov-museum.

I utkanten av Tsjekhov ligger Davidov-klosteret, etter sigende Russlands rikeste kloster. Det inneholder mange kirker fra 1600- og 1700-tallet.
 
Nær Tsjekhov ligger krigshovedkvarteret til Russlands Generalstab, begravet dypt under bakken, og sannsynligvis direkte knyttet til Kreml via en undergrunns togforbindelse &ndash; *[[Moskva Metro 2]]*, drevet av den russiske føderale sikkerhetstjenesten (FSB).


Fil:Олимпийский дворец спорта (Чехов).jpg|Det Olympiske Sportpalasset i Tsjekhov
Fil:Chekhov-station.jpg|Tsjekhov jernbanestasjon


## Referanser


## Eksterne lenker
* 
* Davidov-klosteret